齊大勇

齊大勇 （ ) ， 字養浩 ， 號鳳巖 ， 直隸昌黎縣 （ 今河北昌黎 ） 人 。 清朝武狀元 。 早年鄉試不中 ， 棄文從武 。 雍正七年 （ 1729年 ） 中武舉人 。 雍正八年 （ 1730年 ） 庚戌武科 ， 齊大勇連中會元 、 狀元 。 授頭等侍衛 。 歷官山西撫標中軍參將 。 乾隆七年 （ 1742年 ） ， 任沅州協副將 。 乾隆十二年 （ 1747年 ） ， 任京口中營副將 ， 升襄陽鎮總兵 。 再調陝西陝安鎮總兵 。 乾隆十四年 （ 1749年 ） ， 出任湖廣提督 。 乾隆十六年 （ 1751年 ） ， 任甘肅總兵 ， 調甘肅提督 。 七月 ， 任陝西固原提督 。 二十二年 （ 1757年 ） ， 再任湖廣提督 。 兩年後 ， 以在固原任內保舉不稱 ， 削職 ， 以參將銜發巴里坤效力 。 乾隆二十九年 （ 1764年 ） 選授南河南營參將 。 乾隆三十三年 （ 1768年 ） 母喪 ， 哀毀得疾 ， 次年三月十四日未時卒 。 齊大勇文武雙全 ， 好書法 。 時人稱其 “ 學雅歌投壺 ， 有古名將風 ” 。